Document ID: 32006D0855

ΑΠΌΦΑΣΗ ΤΗΣ ΕΠΙΤΡΟΠΉΣ
της 24ης Αυγούστου 2006
για την τροποποίηση της απόφασης 2003/56/ΕΚ σχετικά με τα πιστοποιητικά υγείας για την εισαγωγή ορισμένων ζώντων ζώων και ζωικών προϊόντων από τη Νέα Ζηλανδία
[κοινοποιηθείσα υπό τον αριθμό Ε(2006) 3708]
(Κείμενο που παρουσιάζει ενδιαφέρον για τον ΕΟΧ)
(2006/855/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 97/132/ΕΚ του Συμβουλίου, της 17ης Δεκεμβρίου 1996, για τη σύναψη της συμφωνίας μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (1), και ιδίως το άρθρο 4,
Εκτιμώντας τα ακόλουθα:
(1)
Η συμφωνία μεταξύ της Ευρωπαϊκής Κοινότητας και της Νέας Ζηλανδίας περί υγειονομικών μέτρων που εφαρμόζονται στο εμπόριο ζώντων ζώων και ζωικών προϊόντων (2) (εφεξής «η συμφωνία») προβλέπει τη δυνατότητα αναγνώρισης της ισοδυναμίας των συστημάτων πιστοποίησης και ελέγχου της Νέας Ζηλανδίας για νωπό κρέας και προϊόντα με βάση το κρέας καθώς και για άλλα ζωικά προϊόντα.
(2)
Η απόφαση 2003/56/ΕΚ της Επιτροπής (3) θεσπίζει τις προϋποθέσεις πιστοποίησης και προβλέπει πρότυπα επίσημων υγειονομικών πιστοποιητικών που πρέπει να χρησιμοποιούνται για την εισαγωγή ζωντανών ζώων και ζωικών προϊόντων από τη Νέα Ζηλανδία. Στις περιπτώσεις κατά τις οποίες έχει συμφωνηθεί πλήρης ισοδυναμία μπορούν να χρησιμοποιούνται απλουστευμένα πιστοποιητικά, πρότυπα των οποίων εμφαίνονται στα παραρτήματα II έως V της εν λόγω απόφασης.
(3)
Πρέπει να ληφθεί υπόψη η πρόσφατη αναγνώριση της ισοδυναμίας της κατάστασης όσον αφορά τις ασθένειες και των υγειονομικών μέτρων που εφαρμόζονται στο εμπόριο ζωντανών ήμερων μελισσών και αγριομελισσών. Για την κατηγορία αυτή συμφωνήθηκε η απλουστευμένη κτηνιατρική πιστοποίηση. Πρέπει να καθοριστεί ένα κατάλληλο πρότυπο πιστοποιητικό.
(4)
Άλλες διατάξεις σχετικά με την πιστοποίηση πρέπει να επικαιροποιηθούν για να ληφθούν υπόψη οι αλλαγές της σχετικής κοινοτικής νομοθεσίας.
(5)
Επομένως, η απόφαση 2003/56/EΚ πρέπει να τροποποιηθεί αναλόγως.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα παραρτήματα της απόφασης 2003/56/ΕΚ τροποποιούνται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση εφαρμόζεται την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 24 Αυγούστου 2006.

Labels: 3
17
18
6